**870421402140**

**87021204687**

**ТУРАЕВА Айгерим Мухаммадовна,**

**Мұнайлы ауданы Шоғы Мұңалұлы атындағы**

**№5 жалпы білім беретін мектебінің**

**қазақ тілі мен әдебиеті пәні мұғалімі.**

**Маңғыстау облысы, Мұнайлы ауданы**

**ҚҰНДЫЛЫҚТАРҒА НЕГІЗДЕЛГЕН БІЛІМ БЕРУ ЖОБАСЫ АРҚЫЛЫ ИНКЛЮЗИВ ОҚУШЫНЫ ЖЕКЕ ТҰЛҒА РЕТІНДЕ ҚАЛЫПТАСТЫРУ**

Жас ұрпақты тәрбиелеуде ата-бабаларымыздан келе жатқан ұлттық құндылықтарды ұғындырып, мәдениетті, адамгершілігі мол, шығармашыл тұлға етіп тәрбиелеу - бұл қоғам қажеттілігі. Білім сапасын көтеру мақсатында сыныптан тыс іс-шаралар ұйымдастыру мүмкіндігін ойластыра келе құндылыққа бағытталған білім беруде клуб жұмысының тиімділігі қарастырылып, оқушының таным-көкжиегін кеңейтуде тамшыдай үлес қосу мақсатында «Құндылықтарға негізделген білім беру аясында» жобасы жасақталды.  Жоба құрамында 6 клуб бар: «Абайтану», «Ыбырайтану», «Шоқантану», «Әбіштану», «Еріктілер» және «Құндылықтар» клубы.

**Қазіргі таңда әр оқушыға жеке тұлға ретінде қарап, саналы тәрбие сапалы білім беру өмір талабы болып табылады. Соның ішінде ерекше білім беруді қажет ететін балаларды инклюзивті педагогиканың негізгі принциптері арқылы білім беру, тәрбиелеу. «Бәріне  бірдей мүмкіндік», «Сапалы білім - барлығы үшін» деген ұстанымды қолдаймыз.**

**Инклюзивті білім берудің сегіз принципін басшылыққа аламыз**

1. **Адамның құндылығы оның қабілеті мен жетістіктерімен өлшенбейді;**
2. **Әрбір адам сезінуге, ойлауға қабілетті;**
3. **Әрбір адам қарым-қатынасқа түсуге құқылы;**
4. **Барлық адамдар бір-біріне мұқтаж;**
5. **Шынайы қарым-қатынас негізінде ғана сапалы білім алуға болады;**
6. **Барлық адамдар құрдастарының қолдауы мен достығын қажет етеді;**
7. **Кез келген адамның жетістіктері қолынан келетін істерімен өлшенуі тиіс;**
8. **Әртүрлілік адамды тек дамыта түседі.**

 **«Құндылықтарға негізделген білім беру аясында» жобасының** **мақсаты:** Ұлы тұлғалардың рухани-адамгершілік, өнегелі өмір жолы және зияткерлік қасиеттерін насихаттай отырып, туған халқымыздың әдебиетін тереңірек тануға, оны сүюге, қадірлей білуге, ұлттық құндылығымызды бағалауға дағдыландыру, жан-жақты қалыптасып дамыған, қоғамдық белсенділігі артқан, ерекшеліктеріне қарамастан адамгершілігі жоғары тұлғаны қалыптастыру.

Ұлттық құндылық – халық қазынасының азығынан ақылды да әдепті, жан-жақты жетілген, адамгершілігі мол азамат тәрбиелеуде таптырмас тәрбие құралы етіп пайдалана білсек қателеспейміз. Жастайынан орнығып қалыптасқан тәрбие, орынсыз көріністерге баланы сын көзбен қарауға үйретеді.

Осы міндеттерді орындау мақсатында клуб мүшелеріне әр айда «танушылар апталығы», «тіл дамыту апталығы», «ой дамыту апталығы», «отбасы апталығы» тапсырмалары беріліп отырады. Жоба аясында іс-әрекет жоспарына сәйкес: дүйсенбі – күнделікпен жұмыс, сейсенбі – танушылар күні (дара тұлға), сәрсенбі - тіл дамыту (қоржында 20 сөз), бейсенбі – ой дамыту (логикалық есеп), жұма – отбасы күні (отбасылық мерекелер мен дәстүрлер) деп белгіленген. Әр апта сайын клуб мүшелеріне тапсырмалар беріліп отырады. Оларға оқуға ұсынылатын көркем шығарма, деректі және көркем фильмдер, аптаның қолөнер туындысы, апта ойыны, әртүрлі логикалық, шығармашылық тапсырмалар, күнделікті бір жақсылық жасау т.б. Апталық тапсырмаларды үздік орындаған клуб мүшелері әлеуметтік желідегі клуб парақшасына (instegram желісінде әр клубтың өзінің парақшасы бар) жарияланып отырады. Оқушылар тапсырмаларын дәптерлеріне орындап, бейнебаян арқылы есеп береді. Ай сайын тапсырмалар орындауда баланы қызықтыру үшін сайыстар жүргізіледі. Кері байланыс дәптерлерін жинап алып, әр тапсырма жеке бағаланады, оқушылардың бір-бірін бағалауы жүргізіледі.

Клуб мүшелерінің мүмкіндіктерін кеңейту мақсатында қаңтар-сәуір аралығында жобалар аясында клуб мүшелері арасында өзара сайыстар ұйымдастырылды.

* Ең үздік жазба жұмысы(каллиграфия);
* «Үздік көркем сөз шебері» мәнерлеп оқу сайысы;
* «Бала би» шешендік сайысы;
* Танымдық сайыс;
* Логикалық тапсырмалар жиынтығы;
* «Жобалық жұмыс» сайысы.

 Бұл жобаға 100 пайыз клуб мүшелері қатысты. Әр бала әр жоба бойынша өз мүмкіндіктерін көрсете отыра, қалыс қалмады. Сонымен қатар, ерекше білім беруді қажет ететін балалардың ұжымда іс-әрекетке белсене қатысуына, оқуда жетістікке жетуіне зор ықпалын тигізді. Аталған барлық шарада сынып оқушыларының ұқыптылық, жинақтылық, барлық күш-қуатты жұмсап тынымсыз еңбек ете алатын, логикалық ойлаудың тездігі, кез келген жағдайды талдап салыстыра білу қабілеттері арта түсті.

Клуб жұмысы биыл 3-ші жыл өз жұмысын үздіксіз жалғастырып келе жатқандықтан, өзара ынтымақтастық, тұлғалық қалыптасу деңгейі ілгерлеп келеді.

Жасөспірім шақтағы оқушының бос уақытын үнемді пайдалану мақсатында құрылған жобалар өз нәтижесін беруде. Мақсаты айқын, өзіндік сара жолы бар бұл ұжымның алар асулары алда деген ойдамыз. Бастысы болашақты тәрбиелеуде адаспайтыны анық.

**Күтілетін нәтиже:**

Егер жоба аясындағы іс-шаралар өз деңгейінде жүргізілсе, онда осы жоба барысына ерекше білім беруді қажет ететін оқушылардың эмоционалдық сауаттылығы, әлеуметтік деңгейі, академиялық үлгерімі, ұлттық құндылығы жоғары тұлға қалыптасады.